આ સમગ્ર મામલે શિક્ષિકાને જાણ થતા શિક્ષિકાએ સાઈબર ક્રાઈમમાં ફરિયાદ નોંધાવી હતી અને બાદમાં સાઈબર ક્રાઈમે વિદ્યાર્થીની અટકાયત કરી તેનું કાઉન્સિલિંગ કરી તપાસ હાથ ધરી હતી. ત્યારે વર્તમાન સમયમાં બાળકોના માનસ કઈ હદે પરિવર્તિત થતાં જઈ રહ્યા છે તેનું આ એક વરવું ઉદાહરણ સામે આવ્યું છે. પોતાના બાળકોને નાની ઉંમરમાં સ્માર્ટફોન આપનારા દરેક માતાપિતા માટે આ કિસ્સો લાલ બત્તી સમાન છે. વિદ્યાર્થીએ ભલે મજાક કરી હોય પરંતુ આ મજાકે તેને ગુનેગાર બનાવી દીધો છે અને સાઈબર ક્રાઈમ મુજબ તો આ ગંભીર ગુનો છે.